Holland Taylor

Holland Virginia Taylor (š. uđđâivemáánu 14. peeivi 1943, Philadelphia, Pennsylvania, Ovtâstum staatah) lii ovtâstumstaatâlâš čaittâleijee. Suu tobdeh ovdâmerkkân elleekuuvijn Romancing the Stone (1984), To Die For (1995) já Legally Blonde (2001), sehe TV-rááiđuin Bosom Buddies (1980–82), The Practice (1998–2003), The L Word (2004–08) já Two and a Half Men (2003–15). Toos lasseen sun lii lamaš maaŋgâin čaitâlmijn, meid oovtâst, mon sun jieš čaalij, Texas ovdii kuvernöörist Ann Richardsist. 

Ive 1999 Taylor vuoitij Emmy-palhâšume tuámmár Roberta Kittleson roolâst TV-rááiđust The Practice. Evelyn Harper roolâst CBS rááiđust Two and a Half Men sun lâi Emmy-iävtukkâssân ohtsis neljii, já ohtii Miss Kincaid roolâst Netflix rááiđust Hollywood. 

 Eellim 
Holland Taylor šoodâi ive 1943 Philadelphiast, Pennsylvaniast Virginia (j.s. Davis) já C. Tracy Taylorân. Suu enni lâi máálájeijee já eeči äššivyeijee. Taylor juuđij Bennington College.

 Karrieer 
22-ihásâžžân Taylor varrij New Yorkân aaigân šoddâđ stuorrâ Broadway täsnin. Monnii 15 hyenes ihheed ovdilgo sun finnij roolâ TV-rááiđust Bosom Buddies, mast sun čaittâlij Tom Hanksáin. Tast maŋa Taylor karrieer jorgettij já suu pivdii čaittâliđ maaŋgâin TV-rááiđuin já elleekuuvijn.

 Väljejum filmografia  
1975 - Kojak (TV-ráiđu)
1981–1983 - All My Children (TV-ráiđu)
1983 - The Love Boat (TV-ráiđu)
1989 - Murder, She Wrote (TV-ráiđu)
1992–1993 - The Powers That Be (TV-ráiđu)
1995 - To Die For
1995 - How to Make an American Quilt
1996 - One Fine Day
1997 - George of the Jungle
1997 - The Truman Show
1998 - Veronica's Closet (TV-ráiđu)
1998–2003 - The Practice (TV-ráiđu)
1999 - ER (TV-ráiđu)
1999 - Ally McBeal (TV-ráiđu)
2000 - Keeping the Faith
2001 - Legally Blonde
2002 - Spy Kids 2: The Island of Lost Dreams
2003–2015 - Two and a Half Men (TV-ráiđu)
2004–2008 - The L Word (TV-ráiđu)
2017 - Mr. Mercedes (TV-ráiđu)
2020 - Hollywood

Kovegalleria

Fáádást eres soojijn



Käldeeh

Luokka:Ive 1943 šoddâmeh
Luokka:Ovtâstumstaatâliih čaittâleijeeh